Kåre Sagedal

Kåre Sagedal (født 19. juni 1960 i Froland kommune, død 2. mai 2012Dødsannonse i Agderpostens papirutgave 5. mai 2012) var en norsk friidrettsutøver, styrkeløfter og vektløfter. Han var fem ganger norsk mester i sleggekast. I 1987 testet han positivt på det vanndrivende middelet Probenecid, som en av fem norske kastere. Han representerte Froland IL, Sørild FIK og IK Tjalve. 

 Bakgrunn 
Sagedal vokste opp i Froland kommune med sin tvillingbror Jan Sagedal, to ganger norsk mester i kulestøt.

 Idrettskarriere 
I ungdomsårene representerte Sagedal Froland IL. I 1981 tok han sin første NM-medalje for ungdomsklubben. Han ble norsk mester i sleggekast for første gang i 1985, da for Sørild friidrettsklubb. 10 år senere tok han sitt femte NM-gull, i 1995, og i 2001, 20 år etter sin første bronsemedalje tok han sin siste bronsemedalje, i denne perioden var han medlem av Osloklubben IK Tjalve.

Hans beste kast ble kastet hjemme på Froland den 4. august 1986. Resultatet 70,66 meter rangerer Sagedal som Norges femte beste kaster gjennom tidene, bak Eivind Henriksen, Richard Olsen, Tore Johnsen,og Steffen Nerdal. Sagedal har ytterligere fire konkurranser over 70 meter, alle på Froland i 1986. 

Han har også tre NM-medaljer i kulestøt, og hans beste resultat på 18,38 meter er nummer 16 gjennom alle tider i Norge (per januar 2015). Han var også en habil diskoskaster, og hans personbeste på 55,66 meter er nummer 26 gjennom alle tider i Norge (per januar 2015).

 Dopingsaken 
I 1987 reiste fire norske kastere på treningsleir til Dallas der Lars Arvid Nilsen studerte ved Southern Methodist University (SMU). Det var Kåre og Jan Sagedal, Trond Ulleberg og Arne Pedersen. Alle var markante navn innen norsk friidrett. I Dallas ble de dopingtestet alle fem, og alle leverte prøver med det vanndrivende middelet Probenicid. Nilsen ble i tillegg tatt for bruk av anabole steroider. Da Probenecid ikke stod på listen over forbudte stoffer, ble de utestengt for å ha brakt idretten i vanry, etter det som ble ansett som et forsøk på å skjule eller fjerne andre stoffer i kroppen. Probenecid ble kort tid etter lagt til listen over forbudte stoffer.

 NM-medaljer 
Plassering Øvelse ÅrGull  Slegge  1985, 1986, 1990, 1991, 1995Sølv  Kule  1992Sølv  Slegge  1984, 1992, 1993, 1994, 2000Bronse  Kule  1993, 1994Bronse  Slegge  1981, 1997, 1999, 2001

 Personlige rekorder 
Dette er en liste over Sagedals bestenoteringer, med ranking i Norge gjennom alle tider, per 1. januar 2015).  
ØvelseResultatDatoÅrStedLandRankingSleggekast70,66 m4. august 1986 Froland   5Kulestøt18,38 m31. mai 1986Froland   16Diskos55,66 m28. mai1986Sandnes   26 

 Resultater og meritter i styrkeløft http://styrkeloft.no/stevner/?page=loftere&sok=kåre+sagedalhttp://styrkeloft.no/gammel/files/historikk/ 

Dato Stevne Alder Klasse Plassering  Knebøy Benkpress Markløft Totalt 12.1980  Sørlandsmesterskap  Åpen  -110 kg  2.-plass  240 kg  160 kg  280 kg  680 kg 03.1980  Junior-NM  Junior  -100 kg  1.-plass  225 kg  150 kg  250 kg  625 kg 01.1980  Kretsstevne  Junior  -100 kg  1.-plass  215 kg  145 kg  250 kg  610 kg 10.1979  Kretsstevne  Junior  -100 kg  Ukjent  Ukjent  Ukjent  Ukjent  600 kg 04.1979  Kretsstevne  Junior  -100 kg  1.-plass  200 kg  135 kg  230 kg  565 kg 01.1979  Sydnorsk mesterskap  Junior  -100 kg  3.-plass  205 kg  130 kg  220 kg  555 kg 11.1978  Kretsstevne  Junior  -100 kg  2.-plass  200 kg  130 kg  210 kg  540 kg 02.1978  Kretsmesterskap  Ungdom  -90 kg  1.-plass  160 kg  115 kg  -  275 kg 11.1977  Kretsstevne  Ungdom  -90 kg  -  -  105 kg  -  -

 Referanser 
friidrett.no: NM Kule menn. 
friidrett.no: NM Slegge menn. 

Kategori:Norske sleggekastere
Kategori:Norske styrkeløftere
Kategori:Norske vektløftere
Kategori:Dopingsaker i friidrett
Kategori:Personer fra Froland kommune
Kategori:Norgesmestere i friidrett
Kategori:Fødsler i 1960
Kategori:Dødsfall i 2012
Kategori:Norske tvillinger
Kategori:Friidrettsutøvere for IK Tjalve